LT Europos Sąjungos oficialusis leidinys C 234/16

Pakeitimo paraiškos paskelbimas pagal Tarybos reglamento (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos 6 straipsnio 2 dalį

(2008/C 234/10)

Šis paskelbimas suteikia teisę užprotestuoti paraišką pagal Tarybos reglamento (EB) Nr. 510/2006 7 straipsnį (1). Prieštaravimo pareiškiamai Komisijai turi būti pateikti per šešis mėnesius nuo šio paskelbimo datos

PAKEITIMO PARAIŠKA

TARYBOS REGLAMENTAS (EB) Nr. 510/2006

Pakeitimo paraiška pagal 9 straipsnį ir 17 straipsnio 2 dalį

JAMÓN DE TERUEL

EB Nr.: ES/117/0078/01.03.2005

SKVN ( X ) SGN ( )

Prašomas (-i) pakeitimas (-ai):

Specifikacijos antraštinės dalys:

Produkto pavadinimas X Apibūdinimas Geografinė vietovė Kilmės įrodymas Gamybos būdas Ryšys su geografine vietove Ženklinimas etiketėmis Nacionaliniai reikalavimai

Pakeitimas (-ai):

Apibūdinimas

Kumpio, žymimo SKVN, fizinių savybių aprašymą reikėtų papildyti sakiniu: „supjaustytas „V“ forma, kurios viršūnė yra storiausioje kumpio dalyje“.

Techninio vertinimo ataskaitose pažymima, kad kumpio odą pjaunant „V“ forma gaunamas vienodžiausios tekstūros ir geriausios kokybės produktas, nes pjaunat „V“ forma gaunamas tolygaus storio išorinis riebalų sluoksnis. Tai sudaro sąlygas kumpiui džiūti tolygiau, drėgmė greičiau išgaruoja, tokiu būdu optimizuojamas džiovinimo procesas. Be to, pašalinus dalį odos mėsa džiūdama susitraukia vienodai, todėl kumpio oda nesusiraukšlėja ir neįtrūksta, neįdumba. Be to, kumpį tolygiai brandinant išvengiama tekstūros problemų (pernelyg minkštas arba pernelyg kietas kumpis).

Kumpio pjovimo „V“ forma poveikio juslinėms savybėms tyrimų rezultatai rodo, kad tokia forma pjauto kumpio tekstūra kietesnė ir mažiau lipni. Be to, pastebėta, kad šio kumpio skonis dažnai yra švelnesnis, ne toks kartus su mažesniu metalo poskoniu, nelabai sūrus ir labiau subrandintas.

Tad abiejų tyrimų rezultatai rodo, kad gaunama geresnė galutinio produkto kokybė.

SANTRAUKA

TARYBOS REGLAMENTAS (EB) Nr. 510/2006

JAMÓN DE TERUEL

EB Nr.: ES/117/0078/01.03.2005

SKVN ( X ) SGN ( )

Šioje santraukoje informacijos tikslais pateikiama pagrindinė produkto specifikacijos informacija.

1. Kompetentinga valstybės narės įstaiga:

Pavadinimas: Subdirección General de Calidad Agroalimentaria y Agricultura Ecológica, Dirección General de Industria Agroalimentaria y Alimentación, Secretaría General de Agricultura y Alimentación del Ministerio de Agricultura, Pesca y Alimentación Adresas: C/ Paseo Infanta Isabel no 1 E-28071 Madrid Telefonas: (34) 91 347 53 97 Faksas: (34) 91 347 54 10 El. paštas: sgcaae@mapya.es

2. Grupė:

Pavadinimas: Consejo Regulador de la DOP «Jamón de Teruel» Adresas: Avda de Sagunto, no 52–3o E-44002 Teruel Telefonas: (34) 978 618 940 Faksas: (34) 978 618 941 El. paštas: consejo@jamondeteruel.com Sudėtis: gamintojai ir (arba) perdirbėjai (X) kiti ( )

3. Produkto rūšis:

Klasė 1.2. Mėsos produktai (virti, sūdyti, rūkyti ir kt.)

4. Specifikacija:

(4 straipsnio 2 dalies sąlygų santrauka)

4.1. Produkto pavadinimas: „Jamón de Teruel“

4.2. Apibūdinimas: Produktas gaminamas iš kiaulės kumpio, gaunamo sukryžminus:

Landrasų (Landrace) (standartinės), didžiųjų baltųjų (Large White) arba šių dviejų sukryžmintų veislių pateles,

ir landrasų (standartiniai) arba diuroko (Duroc) veislių patinus.

Kumpis, žymimas SKVN, gaminamas tik iš Teruelio (isp. Teruel) provincijos ūkiuose gimusių ir nupenėtų kiaulių mėsos.

Subrandinto kumpio savybės:

Fizinės savybės:

Forma — pailga, matosi pjūvis, kraštai iki raumens apvalūs, su koja. Kumpis gali būti visiškai aptrauktas oda arba pjautas „V“ formos pjūviu, kurio viršūnė storiausioje kumpio dalyje.

Svoris — 8–9 kg, ne mažesnis nei 7 kg.

Organoleptinės savybės:

Spalva — raudona, pjūvio vietoje blizga, dalis riebalų raumenų masėje.

Mėsa — subtilaus, ne itin sūraus skonio.

Riebalai — riebios, blizgančios tekstūros, baltai gelsvos spalvos, malonaus kvapo ir skonio.

4.3. Geografinė vietovė: Kiaulių auginimo vietovė — Teruelio provincija. Kumpio gamybos vietovę sudaro Teruelio provincijos savivaldybės, esančios ne žemiau nei 800 m virš jūros lygio.

4.4. Kilmės įrodymas: Kumpis, ženklinamas SKVN, gaminamas iš gyvulių, išaugintų į Reguliavimo tarnybos registrą įtrauktuose ūkiuose, esančiuose gamybos zonoje. Žaliavą, gyvulių skerdimą, gamybos ir brandinimo procesus prižiūri Reguliavimo tarnyba, kuri taip pat prieš produktą pateikiant į rinką jį sertifikuoja ir suteikia garantiją.

4.5. Gamybos būdas: Kumpio gamybai tinkami gyvuliai gaunami sukryžminus landrasų, didžiųjų baltųjų ir diuroko veisles. Skerdimui skirtų kiaulių gyvasis svoris 115–130 kg. Skerdena vėsinama ne trumpiau kaip 4 valandas ne aukštesnėje kaip 10 °C temperatūroje, 95–85 % drėgmėje. Kumpio sūdymas, plovimas, apžiovinimas ir džiovinimas trunka ne trumpiau kaip 8 mėnesius. Jis brandinamas džiovinimo patalpoje arba rūsyje ne trumpiau kaip 12 mėnesių.

4.6. Ryšys su geografine vietove: Iš atrinktų, natūraliais pašarais šeriamų ir kruopščiai prižiūrimų nuo gimimo kiaulių gaunama puikios kokybės žaliava šiam produktui. Jamon de Teruel gamybai skirtos kiaulės gimusios ir nupenėtos Teruelio provincijoje, kaip tai nurodoma specifikacijoje. Jos šeriamos daugiausia grūdinėmis žaliavomis (miežiais, kviečiais ir kukurūzais), kurių didžioji dalis užauginta Teruelio provincijoje, kurioje daugiausia auginama grūdinių kultūrų.

Todėl 95 % pašarų gyvuliams pagaminama geografinėje vietovėje esančiose gamyklose, o tai leidžia užtikrinti naudojamų žaliavų kilmę.

Reguliavimo tarnyba nuolat ima kiaulių pašarų bandinius pašarų gamyklose bei ūkiuose ir tikrina naudojamų žaliavų sudėtį.

Džiovinimas vyksta palankiomis klimato sąlygomis: vidutinis aukštis viršija 800 m, o klimatas sausas ir šaltas. Visa tai produktui suteikia jam būdingą kvapą ir skonį.

4.7. Kontrolės institucija:

Pavadinimas: Consejo Regulador de la DOP «Jamón de Teruel» Adresas: Avda de Sagunto, no 52–3o E-44002 Teruel Telefonas: (34) 978 618 940 Faksas: (34) 978 618 941 El. paštas: consejo@jamondeteruel.com

SKVN Reguliavimo tarnyba atitinką EN-45011 standartą.

Kompetentingų valdžios institucijų paskirti, gamintojų ir perdirbėjų atžvilgiu nešališkai veikiantys inspektoriai tikrina, ar laikomasi specifikacijoje nustatytų sąlygų.

4.8. Ženklinimas etiketėmis: Privalomas užrašas: Jamon de Teruel.

Leidimą naudoti etiketes išduoda Reguliavimo tarnyba.

Žiedus ir nugarines etiketes numeruoja ir išduoda Reguliavimo tarnyba.

(1) OL L 93, 2006 3 31, p. 12.